Chabad.org

Chabad.org (חבד אורג וגרסתו בעברית בית חב"ד או: he.chabad.org) הוא האתר הרשמי של הזרם המתון בחסידות חב"ד העומד תחת דוברות חב"ד המרכזית. הבסיס לאתר היה אחד מראשוני האתרים היהודיים באינטרנט ומהראשונים שהפעילו את מדור "שאל את הרב".

האתר פעיל ב-8 שפות: עברית, אנגלית, צרפתית, רוסית, ספרדית, גרמנית, פורטוגזית ואיטלקית. על פי נתוני האתר, בשנת 2012 נכנסו אליו למעלה מ-20 מיליון כתובות IP שונות. האתר מכיל כ-100,000 דפי תוכן והוא מפעיל כ-1,500 אתרים עבור בתי חב"ד בעולם.

מנהל האתר וממייסדיו הראשיים הוא מאיר שמחה קוגן.

==היסטוריה==
בשנת 1988, טרם תחילת עידן ה-WWW, חסיד חב"ד בשם הרב יוסף יצחק קייזן החל להפיץ את תורת חב"ד ברשתות מחשבים שפעלו בטכנולוגיית ה-FidoNet. בשנת 1990 שאל קייזן<ref></ref> את רבי מנחם מנדל שניאורסון אם להקים נוכחות חב"דית קבועה ברשת, והוא השיב בחיוב.

בשנת 1993 נרשמה מערכת זו כדומיין בשם Chabad.org. קייזן ביצע דיגיטציה והעלה לרשת את ספר התניא ומקורות מידע נוספים הקשורים לחב"ד ולתורתה. באתר ארכיון האינטרנט, שהוקם 3 שנים לאחר Chabad.org, יש מופע ראשון בשנת 1996. לאחר פטירתו של קייזן בשנת 1998 פרס המרכז לענייני חינוך את חסותו הרשמית על האתר.

בין השנים 2006-2001 ענו במדור "שאל את הרב" על יותר מ-500,000 שאלות עם ממוצע של כ-200 שאלות ליום, ובתקופות החגים עם ממוצע של כ-1,000 ליום.

==מבנה האתר==
*שאל את הרב – 40 רבנים ואנשי חינוך שעונים על שאלות באמצעות הדואר אלקטרוני. במקביל ישנו מדור בשם רחל היקרה – שירות דומה לנשים המנוהל על ידי נשים.
*מנוע חיפוש ל-שלוחי חב"ד, בתי חב"ד ומוסדות חב"ד ברחבי העולם (בסביבות 4,500 נקודות).
*בלוג חדשות, כולל גם דיווחים על פעילות של שלוחי חב"ד בעולם.
*פורטל מולטימדיה בשם "Jewish.TV" המכיל הרצאות ביהדות, מוזיקה יהודית (כולל ניגוני חב"ד). עם כ־18,000 קטעי וידאו ו-13,000 קובצי אודיו.
*ספרייה יהודית המכילה כ-5,000 ספרים הניתנים לקריאה מקוונת.
*לוח שנה יהודי רב שנתי הכולל שיעורי לימוד תורה יומיים וזמני הדלקת נרות לשבתות וחגים, עם אפשרות להרשמה לשירות דואר אלקטרוני או SMS לקבלת התראות על זמני ההלכה המבוקשים, על פי התאמה אישית.
*אתר לילדים הכולל את תוכנית הווידאו "Itche Kadoozy Show"
*האתר מוציא לאור עלון שבת באנגלית, בשם "The Scroll", המכיל שאלות ותשובות, פרשת השבוע וכדומה. העלון מחולק חינם בארצות הברית במקביל לעלון שיחת השבוע או מגיע בתשלום ישירות למנויים.
*מדור סיפורים, שירות ניוזלטר ועוד.

==קישורים חיצוניים==
* 

* דוד זקליקובסקי, [https://he.chabad.org/library/article_cdo/aid/829326 הרבה לפני גוגל, היהדות הייתה באינטרנט], באתר בית חב"ד
* [https://web.archive.org/web/20100819115942/http://lubavitch.com/department.html?h=675 אודות האתר] באתר הרשמי של המרכז לענייני חינוך
* [https://www.chabad.org/library/article_cdo/aid/36224/jewish/What-The-Critics-Say.htm לקט ציטוטים מהתקשורת על Chabad.org] 
* [http://www.youtube.com/watch?v=dXR37PPY7sc ציר הזמן של Chabad.org] סרטון ביוטיוב 
* [http://www.nytimes.com/2008/12/27/nyregion/27chabad.html If It Involves Jews, Chabad’s Tiny but Far-Flung News Organization Is on It] Alan Feuer, הניו יורק טיימס 27 בדצמבר 2008
* [https://archive.today/20130731221036/www.wired.com/culture/lifestyle/news/2000/01/33626?currentPage=1 Ban the Web? Not Lubavitch Jews] כתבה ב-Wired 19 בינואר 2000
* [http://www.nydailynews.com/new-york/brooklyn/virtual-jewish-mother-email-alert-system-nags-users-rosh-hashanah-resolutions-article-1.1161562 ‘Like a virtual Jewish ,mother’: Email alert system nags users to keep Rosh Hashanah resolutions] Simone Weichselbaum ניו יורק דיילי ניוז, 17 באוגוסט 2012

==ביאורים==

==הערות שוליים==

קטגוריה:אתרי אינטרנט חרדיים
קטגוריה:אתרי אינטרנט שהושקו ב-1993
קטגוריה:ארגוני חב"ד
קטגוריה:אתרי אינטרנט תורניים